બુધ્ધ ભગવાને” માર”શબ્દનો પોતાના પ્રવચનમાં ઉલ્લેખ કર્યો છે તે સમજવા જેવો છે તેમને કહ્યું કે માણસના ચિત્તની દશા કાંતો મારથી પ્રભાવિત હોય છે કાંતો “રામ” થી પ્રભાવીત હોય છે,તેમણે કહ્યું કે જો ભીતર તરફ ચાલો તો તમો “રામ” તરફ પ્રયાણ કરી રહ્યા છે,જ્યાં શાંતિ ને સુખ છે એટલેકે સ્થિરતા તરફ જાગૃતિ તરફ તમારું પ્રયાણ છે એટલે જ્ઞાન પ્રાપ્ત થશે , જો બાહ્ય તરફ તમારું પ્રયાણ હશે તો તમો “માર” તરફ આગળ વધી રહ્યા છો એટલેકે તમો કામ, વાસના, આસક્તિ,તૃષ્ણાવગેરે તરફ આગળ વધી રહ્યા છો જે દુખ સિવાય કાઈ આપશે જ નહી અને અજ્ઞાનમાં ડૂબવા જઈ રહ્યા છો એમ માનજો,. કયો માર્ગ લેવો તે તમારે નક્કી કરવાનું છે.તેઓએ વધુમાં કહ્યું કે જે રીતે આંધી પર્વતને ડગાવી શક્તિ નથી પણ વૃક્ષને ઉખાડીને ફેકી દે છે તેમ” માર” વિષય રસમાં ડૂબેલા માણસને સુખમાંથી ઉખાડીને બહાર ફેકી દે છે.અને આંધી ગમે તેટલી આવે તો પણ” રામ”માં સ્થીર હોય.તેના મૂળ અંત કરણમાં જકડાયેલા હોય છે જેથીતેને બહાર ફેકી શકાતો નથી.